John le Carré

John le Carré (jaiotza zienez, David John Moore Cornwell; Poole, Erresuma Batua, 1931ko urriaren 19a - Truro, Kornualles, 2020ko abenduaren 12a), idazle Britainarra izan zen. Bere liburua gehienak Gerra hotzeko garaian girotutako suspense eta espioitza istorioak ziren. Berna eta Oxfordeko unibertsitateetan ikasi zuen eta Etonen irakasle izan zen 1956 eta 1958 urteen artean. 1960 eta 1964 artean Erresuma Batuko diplomatikoen multzoko kidea izan zen.

Gerra hotza bukatutakoan bere liburuetan elementu berriak sartzen hasi zen, garaikidetasuna mantentzeko. Horrela, XX. mendearen amaieran eta XXI. mendearen hasieran munduan izan ziren arazo sozio-politikoak agertu zituen: terrorismo islamista, Sobietar Batasunaren erorketak sortutako egoerak, Estatu Batuek Panaman izandako politika, industria farmazeutikoen azpijokoak, e.a.

Haren liburuetako pertsonaiak, beraien artean ezagunena Smiley agentea, ilunak eta konplexuak dira, Ian Flemingek sortutako 007 agentearen kontrakoak. Pertsonaiak oso sakonki garatzen zituen: beraien aurreko bizitza, harreman pertsonalak, barneko kontraesanak, bizitzako helburuak eta ahuleziak aurkezten zituen.

Haren liburuak hizkuntza askotara itzuli dira eta batzuei buruz filmak ere egin dira.

 Lanak 
 1961: Hildarentzako deia ("Call for the Dead")
 1962: Kalitatezko erailketa ("A Murder of Quality")
 1963: Hotzetik etorri zen espia ("The Spy who Came in from the Cold"). Somerset Maugham Saria eta Crime Writers Association Gold Dagger Saria.
 1964: Espia ez da itzultzen
 1965: Espien ispilua ("The Looking-glass War")
 1968: Alemaniako hiri txiki bat ("A Small Town in Germany")
 1971: Maitale inozo eta sentimentala ("The Naive and Sentimental Lover")
 1974: Satorra ("Tinker, Tailor, Soldier, Spy")
 1977: Ikasle ohoretsua ("The Honourable Schoolboy")
 1979: Smileyren jandea ("Smiley's People")
 1982: Danborra jotzen zuen neskatxoa ("The Little Drummer Girl")
 1986: Espia perfektua ("A Perfect Spy")
 1989: Errusia etxea ("The Russia House")
 1991: Pake jasanezina ("The Unbearable Peace")
 1991: Erromes sekretua ("The Secret Pilgrim")
 1993: Infiltratua ("The Night Manager")
 1995: Gure jokoa ("Our Game")
 1997: Panamako jostuna ("The Tailor of Panama")
 1999: Single & Single ("Single & Single")
 2001: Lorezain leiala ("The Constant Gardener")
 2004: Erabateko lagunak ("Absolute Friends")
 2006: Misiolarien abestia ("The Mission Song")
 2008: Gizonik bilatuena ("A Most Wanted Man")
 2010: Gurea bezalako traidore ("Our Kind of Traitor")
 2013: Egia delikatua ("A Delicate Truth")
 2017: Espioien ondare bat ("A Legacy of Spies")
 2019: Agent Running in the Field

 Kanpo estekak 

Kategoria:John le Carré
Kategoria:Oxford Unibertsitateko ikasleak
Kategoria:Olof Palme Saria